大黃花

大黃花；喺植物研究學界同北話入面成日嗌佢係黃槿；俗名係黃木槿、朴仔、披麻、銅麻、港麻、海麻、河麻、山加半、桐花、鹽水面頭果、古老仔、糕仔樹 同粿葉樹等，佢既係錦葵科木槿屬嘅其中一個品種嘅樹，又係常綠嘅大灌木到小喬木。呢種樹木喺中國內地嘅廣東、廣西、臺灣嘅海邊、香港、菲律賓同太平洋嘅群島、南洋群島、印度同錫蘭入面都可以搵到佢。呢種樹木係紅樹林嘅其中一個樹種。佢喺7——8月份開花。

外型特徵
樹幹：
灰色冇毛，豎裂。有時好似攀援狀噉。
樹皮：
灰白色
葉：
鵝春形或差唔多圓形噉，革質，頂部急尖，基部好似個心形噉，全緣或微波形嘅鋸齒邊，背面浅灰白色，密披茸毛同好似星星噉嘅毛，有7——15cm咁長。硬度方面好似啲牛皮噉。
花：
總狀花序，生喺樹葉嘅格辣底或幾朵排成格辣底度或頂部出花；有對苞片響度。其中細苞7-10個；花冠就好似個鐘噉，花瓣係黃色，出面有好似星星嘅毛樣，中間係暗紫色；有差唔多5cm咁短；而花萼就5嚿裂片，其中頂位就越嚟越尖噉，有差唔多2cm嘅短柔毛；而柱頭係又扁又平；其中公蕊管有2cm咁長，不過公蕊束始終都末超過花冠嘅位。
果實：
橢圓形蒴果，果皮就好似個骨噉，有短喙，甚至有黃色柔毛響度，起碼差唔多2——2.5cm，成熟之後就開裂喇。啲核係冇毛，但有散生同奶脂樣嘅粒仔響度。

用途
黃槿嘅生命力都好巴閉吓。因為佢有抗鹽抗旱嘅特性，可以幫熱帶同亞熱帶嘅海邊地區嚟搞防風、防沙、防潮嘅優良樹種。尤其佢啲木材係比較硬同好實淨，而且重好靲用吓。其中：
樹葉：
整糕粿
樹皮纖維：
整條繩索 或織網。
枝幹木材：
整傢俱或燒柴。

藥用

黃槿嘅樹葉同樹皮都可以醫支氣管炎同咳，而樹葉重可以外敷，可以醫腫毒同搞沖洗液，而佢嘅根可以用嚟做清熱同催嘔劑。

攷

有關嘅書

Masuda, T., Yonemori, S., Oyama, Y., Takeda, Y., Tanaka, T., Andoh, T., Shinohara, A., Nakata, M. (1999). ”Evaluation of the antioxidant activity of environmental plants: activity of the leaf extracts from seashore plants”. Journal of Agricultural and Food Chemistry 47: 1749–1754.
Masuda, T., Yamashita, D., Takeda, Y., Yonemori, S. (2005). “Screening for tyrosinase inhibitors among extracts of seashore plants and identification of potent inhibitors from Garcinia subelliptica”. Bioscience, Biotechnology and Biochemistry 69: 197–201.
Wong, S.K., Lim, Y.Y., Chan, E.W.C. (2009). “Antioxidant properties of Hibiscus: Species variation, altitudinal change, coastal influence and floral colour change”. Journal of Tropical Forest Science 21(4): 307–315. http://info.frim.gov.my/cfdocs/infocenter_application/jtfsonline/jtfs/ V21n4/307-315.pdf.
Wong, S.K., Chan, E.W.C. (2010). “Antioxidant properties coastal and inland populations of Hibiscus tiliaceus”. ISME/GLOMIS Electronic Journal 8(1): 1–2. http://www.glomis.com/ej/pdf/EJ_8-1.pdf.

香港觀賞植物照片廊 康樂及文化事務署綠化香港運動

木槿屬
灌木
喬木
四季常綠植物
藥用植物
海岸防護樹種